Purusta küpsised ja sega sulatatud võiga. Vooderda 26 cm läbimõõduga lahtikäiv koogivorm küpsetuspaberiga, suru küpsisepuru vormi põhja ja pane täidise valmistamise ajaks külmkappi. Leota želatiinilehti külmas vees 5  minutit. Sulata šokolaad veevannis ning sega kohupiimaga, lisa pool suhkrust ja vanillisuhkur. Pigista želatiinilehtedest vesi välja ja lahusta need kuumas sidrunimahlas. Kalla želatiinilahus peene joana kohupiimasegu hulka. Vahusta munavalged ülejäänud suhkruga kõvaks vahuks. Vahusta koor, lisa mõlemad vahud ettevaatlikult segades kohupiimasegule ja vala täidis vormi. Kata toidukilega ja lase üleöö külmkapis seista. Eemalda kook vormist ja sõelu peale kakaopulbrit. Kastme jaoks püreesta marjad sauseguriga,  lisa suhkur ja liköör, kui kasutad vaarikaid, suru kaste seemnete eemaldamiseks läbi sõela, maasikakaste puhul pole seda vaja.